**Napközi**

Jelenlegi jogszabályok szerint az iskolai foglalkozások reggel 8 órától délután 16 óráig tartanak. Az iskolának ebben az időkeretben kell megszerveznie az oktatást és az oktatáshoz kapcsolódó egyéb foglalkozásokat.

Az emelt óraszámban németet tanuló gyerekek osztálya részére az egész napos iskolai jelenlét kötelező. A németet nem tanuló gyerekek esetében a szülő kérésére az igazgató mentesítést adhat az órarend szerinti órákat követő iskolai bent tartózkodás alól. Erre a tankönyvosztás alkalmával (2021. augusztus vége) lesz lehetőség, de erről még tájékoztatni fogjuk Önöket.

A beiratkozás alkalmával viszont szeretnénk felmérni, hogy előreláthatólag ki, összességében hány fő igényel majd délutáni napközis foglalkozást.

A napközit igénylő gyerekek részére legalább ebédet kell igényelni. A tízórait és az uzsonnát is kérhetnek, de ezt otthonról hozott szendvicsekkel is meg lehet oldani.

Fontos tudnivaló: a napközi 16 óráig tart, tehát előbb a gyerekek csak rendkívüli esetben vihetők el.

Jogszabályi háttér:

A köznevelésről szóló 2011. évi CXC. törvény (Nkt.) 27.§ (2) bekezdése szerint az általános iskolában 16 óráig foglalkozásokat kell tartani.

Ugyanezen törvény  46.§ (1) bekezdés a) pont szerint a tanulóknak kötelessége a 16 óráig szervezett egyéb foglalkozásokon részt venni. Ezek a szabályok minden évfolyamra vonatkoznak. (1-8.)

Az Nkt. 55.§ (1) bekezdése szerint a szülő kérésére az igazgató adhat felmentést e foglalkozások alól.